**AIŠKINAMASIS RAŠTAS**

**DĖL PRITARIMO BENDRADARBIAVIMO SUTARČIAI**

1. **Sprendimo projekto esmė, tikslai ir uždaviniai**

Teikiamame sprendimo projekte prašoma pritarti bendradarbiavimo sutarčiaitarp Klaipėdos miesto savivaldybės ir Klaipėdos jūrinio miesto simbolio burlaivio „Meridianas“ paramos fondo.

Šiuo sprendimu būtų pavedama Klaipėdos miesto savivaldybės administracijos direktoriui kasmet, gavus Klaipėdos jūrinio miesto simbolio burlaivio „Meridianas“ paramos fondo prašymą dėl prekybos ar paslaugų teikimo su jame nurodytu konkrečiu prekybos ar paslaugų teikimo plotu, rengti ir teikti Klaipėdos miesto savivaldybės tarybos sprendimo projektą dėl Klaipėdos jūrinio miesto simbolio burlaivio „Meridianas“ paramos fondo atleidimo nuo vietinės rinkliavos už leidimą prekiauti ar teikti paslaugas prašyme nurodytame plote.

1. **Projekto rengimo priežastys ir kuo remiantis parengtas sprendimo projektas**

Sprendimo projektas parengtas atsižvelgiant į tai, kad Klaipėdos jūrinio miesto simboliu tapusio burlaivio „Meridianas“ paramos fondas siekia prisidėti prie miesto infrastruktūros gerinimo, kad po rekonstrukcijos prišvartuotas burlaivis-barkentina „Meridianas“ vėl taptų Klaipėdos mieto gyventojų ir svečių traukos objektu bei pasididžiavimo simboliu, o Savivaldybė siekia padėti Fondui išsaugoti Klaipėdos jūrinio miesto simbolį „Meridianas“ ir tinkamai įgyvendinti miesto infrastruktūros priežiūros funkciją, kad teritorija šalia „Meridiano“ krantinės taptų reprezentatyvi ir patraukli miesto gyventojams ir svečiams.

1. **Kokių rezultatų laukiama**

Įgyvendinus sutartį 1508 kv. m. teritorija, esanti šalia „Meridiano“ krantinės taps reprezentatyvi ir patraukli. Joje dažniau bus organizuojami renginiai, kurie pritrauks miesto gyventojus ir svečius į Klaipėdos senamiestį.

1. **Sprendimo projekto metu gauti specialistų vertinimai**

Negauta.

1. **Lėšų poreikis sprendimo įgyvendinimui**

Išlaidos nenumatomos.

1. **Galimos teigiamos ar neigiamos sprendimo priėmimo pasekmės**

Atsižvelgiant į tai, kad teritorija skirta laisvam žmonių judėjimui, poilsiui, susibūrimams, ekskursijų organizavimui ir pan., Klaipėdos jūrinio miesto simbolio burlaivio „Meridianas“ paramos fondo veikla, kuriai reikalingi savivaldybės leidimai, bus vykdoma ne visame jos plote. Tiksli lėšų suma, kuri galėtų būti gauta, priklausys nuo faktiškai prekybos užimamo ploto.

Teigiamos pasekmės – tvarkant ir prižiūrint teritoriją pagal sutarties įsipareigojimus Fondas prisidės prie miesto įvaizdžio puoselėjimo, infrastruktūros gerinimo, kad po rekonstrukcijos prišvartuotas prie krantinės Danės upėje burlaivis-barkentina „Meridianas“ vėl taptų Klaipėdos miesto gyventojų ir svečių traukos objektu, bei pasididžiavimo simboliu ir tokiu būdu prisidėtų prie Klaipėdos senamiesčio atgaivinimo

1. **Teisės aktų nuostatos, kuriomis vadovautasi rengiant sprendimo projektą**

Lietuvos Respublikos vietos savivaldos įstatymas (Žin., 1994, Nr. 55-1049; 2008, Nr. 113-4290)

**„** **6 straipsnis. Savarankiškosios savivaldybių funkcijos**

Savarankiškosios (Konstitucijos ir įstatymų nustatytos (priskirtos) savivaldybių funkcijos:

26) kraštovaizdžio, nekilnojamųjų kultūros vertybių ir savivaldybės įsteigtų saugomų teritorijų tvarkymas ir apsauga, savivaldybės teritorijoje esančių želdynų, želdinių apsauga, tvarkymas ir kūrimas, inventorizacijos, apskaitos, atskirųjų želdynų žemės sklypų kadastrinių matavimų ir įrašymo į Nekilnojamojo turto registrą organizavimas ir stebėsena;

Klaipėdos miesto savivaldybės tarybos 2011 m. spalio 27 d. sprendimu Nr. T2-331 „Dėl prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ patvirtinti Prekybos ir paslaugų teikimo miesto viešosiose vietose vietinės rinkliavos nuostatai

„12. Atskiriems Rinkliavos mokėtojams Rinkliavos lengvatos gali būti nustatomos savivaldybės tarybos sprendimu.“

|  |
| --- |
| O. Garjoniene, tel. 39 60 21,  2013-11-11 |

|  |  |
| --- | --- |
| Teisės skyriaus vedėjas | Andrius Kačalinas |